id ms ms pl id hu su id id de id en id id id id id id ms id id id id id id id ms id id id id ca es es ne id id en pl ms id ms ms id id fr id id id es en ms ms en ms en en sv en en ja en en en en en sv fr de de fr fr fr sv en fr en ja fr de fr es nb fr de en en sv de de fr en fr it fr en fr fi id en id id en eo ko id ms id ms eu ms hu hu en en ms eu id id jv nl ms ms eo en en hu hu en eo ms id id en es id id en ms id id en en en id ms id it id id ms id id id ms en ms en en en ms en en ms it en ms en en en ms pt en id ms en en en en en en
Hidup sia-sia kuat berangan, ikut nafsu | Pusat Kefahaman Islam AKI
RASULULLAH SAW bersabda: “Ada dua hal yang paling aku takuti menimpa kalian, iaitu menuruti hawa nafsu dan banyak angan-angan. Sesungguhnya menuruti hawa nafsu itu dapat menghalang daripada kebenaran dan banyak angan-angan itu sama dengan mencintai dunia.” (Riwayat Ibnu Abi Dunya)
Virus panjang angan-angan ini adalah penyakit Mat Jenin versi akhirat. Jika Mat Jenin versi dunia mati kerana jatuh akibat terlalu berangan kesenangan dunia, Mat Jenin versi akhirat jauh lebih parah.
Mereka dalam kategori ini memburu akhirat dengan meninggalkan dunia. Hidup biar berpada, pesan Ustaz Pahrol Mohd Juoi menerusi Islam Itu Indah di IKIMfm.
Beliau mengaitkannya dengan firman Allah SWT yang bermaksud: “Dan carilah pada apa yang dianugerahkan Allah SWT kepadamu (kebahagiaan) negeri akhirat, dan janganlah kamu melupakan bahagianmu dari (kenikmatan) duniawi dan berbuat baiklah (kepada orang lain) seperti Allah telah berbuat baik kepadamu dan janganlah kamu berbuat kerosakan di bumi. Sesungguhnya Allah tidak menyukai orang yang berbuat kerosakan.” (Surah al-Qashash, ayat 77)
Ternyata perancangan akhirat itu seiring dengan jalan atur hidup di dunia. Bagi manusia yang memburu dunia dengan melupakan akhirat, mereka digelar manusia yang panjang angan-angannya.
Definisi panjang angan-angan adalah mengharapkan kebaikan tanpa usaha dengan tanggapan waktu dan kesempatan masih ada atau masih panjang buat diri.
Dalam konteks agama, orang yang panjang angan-angan ini selalu berangan-angan pengampunan Allah SWT tanpa kesungguhan bertaubat. Sungguh Allah SWT itu Maha Baik, tetapi terkadang mereka lupa Allah SWT juga Maha Membalas, seksa-Nya sangat dahsyat dan pedih.
Selain itu, manusia yang panjang angan-angan berhasrat menewaskan hawa nafsu batin tanpa kesungguhan dalam mujahadah dan zikrullah. Mereka sedar syaitan dan hawa nafsu akan menyesatkan, tetapi mereka tidak bersungguh-sungguh melawan hawa nafsu.
Ketika Rasulullah SAW ditanya, siapakah orang yang sebenarnya paling pintar, Baginda menjawab: “Orang yang pintar adalah orang yang dapat menundukkan hawa nafsu dan beramal untuk bekal sesudah mati. Sedangkan orang yang lemah adalah orang yang mengikuti hawa nafsunya dan berangan-angan kepada Allah SWT dengan panjang angan-angan.” (Riwayat Ibnu Majah)
Maka, jadilah manusia bijaksana dengan memendekkan angan-angan, bersungguh dan bersegera memohon pengampunan Allah SWT. Jangan jadi manusia dangkal menelah kepentingan hakiki antara akhirat, duniawi, meremehkan serta menangguh pengampunan-Nya.
Hakikatnya, kita ini warga akhirat, justeru, bezakan antara angan-angan dan harapan. Sedar atau tidak, manusia yang punya harapan tidak miliki masa untuk putus asa. Harapan memberi mereka ketabahan demi mengecap kejayaan.
Oleh itu, mereka punya kekuatan untuk terus berusaha tanpa henti. Namun, jika harapan yang tercetus tidak disusuli dengan usaha gigih maka ia hanya sekadar bermimpi bukannya berimpian.
Selain itu, manusia yang punya harapan akan kuat berdoa kerana yakin doa adalah petunjuk dalam merealisasikan impian. Semakin tinggi harapan, semakin gigih doa dipanjatkan. Seterusnya, kebergantungan kepada Allah SWT juga mantap dalam kalangan manusia yang tinggi harapannya.
Perlu yakin, kejayaan tidak hadir hanya pada kejituan usaha semata. Sesungguhnya, pada usaha yang sekelumit bakal menjemput pertolongan daripada langit. Bantuan Allah SWT akan hadir hasil daripada tawakal kepada-Nya.
Manfaatkan masa yang ada dan terus bekerja dalam waktu kritikal dengan segera. Manusia yang punya harapan ada dorongan untuk bersegera melunaskan setiap yang dirancang. Tiada istilah bertangguh dalam diri mereka.
Ada beberapa faktor manusia miliki angan-angan yang panjang. Pertama, kerana kesanggupan mereka berlumba mengejar kekayaan dunia tidak seiring rasa rakus mengejar kekayaan akhirat. Selain itu, mereka alpa mengenai kematian yang boleh datang tanpa mengira masa dan usia.
Oleh itu, bermujahadahlah melawan rasa malas, jemu, letih dalam beribadah serta usirlah gangguan hawa nafsu dan syaitan. Cari ilmu dan amalkan sebaiknya setiap yang dipelajari. Katakan pada hati, diri ini bila-bila bisa mati bertemu Ilahi.
Filed under Amalan, Fadhilat Amalan
← Siapa Imam Mahdi
Syurga 100 tingkat →
Tinggalkan Jawapan Batal balasan
Masukkan komen anda disini...
Masukkan butiran anda dibawah atau klik ikon untuk log masuk akaun:
E-mel (wajib) (Alamat emel tidak ditayangkan umum)
Anda sedang menulis komen melalui akaun WordPress.com anda. ( Log Out /  Tukar )
Anda sedang menulis komen melalui akaun Twitter anda. ( Log Out /  Tukar )
Anda sedang menulis komen melalui akaun Facebook anda. ( Log Out /  Tukar )
Maklumkan komen balas melalui emel.
Maklumkan kiriman baru melalui email.
« Mei   Jul »
Fardhu 'Ain & Iqra'
Arkib Bulanan Pilih Bulan September 2022 Ogos 2022 Julai 2022 Jun 2022 Mei 2022 April 2022 Mac 2022 Februari 2022 Januari 2022 Disember 2021 November 2021 Oktober 2021 September 2021 Ogos 2021 Julai 2021 Jun 2021 Mei 2021 April 2021 Mac 2021 Februari 2021 Januari 2021 Disember 2020 November 2020 Oktober 2020 September 2020 Ogos 2020 Julai 2020 Jun 2020 Mei 2020 April 2020 Mac 2020 Februari 2020 Januari 2020 Disember 2019 November 2019 Oktober 2019 Julai 2019 Jun 2019 Mei 2019 April 2019 Mac 2019 Februari 2019 Januari 2019 Disember 2018 November 2018 Oktober 2018 September 2018 Ogos 2018 Jun 2018 Mei 2018 April 2018 Mac 2018 Februari 2018 Januari 2018 Disember 2017 November 2017 Oktober 2017 September 2017 Ogos 2017 Mei 2017 April 2017 Mac 2017 Disember 2016 November 2016 Oktober 2016 Julai 2016 Jun 2016 Mei 2016 April 2016 Mac 2016 Februari 2016 Januari 2016 Disember 2015 November 2015 Oktober 2015 September 2015 Ogos 2015 Julai 2015 Jun 2015 Mei 2015 April 2015 Mac 2015 Februari 2015 Januari 2015 Disember 2014 November 2014 Oktober 2014 September 2014 Ogos 2014 Julai 2014 Jun 2014 Mei 2014 April 2014 Mac 2014 Februari 2014 Januari 2014 Disember 2013 November 2013 Oktober 2013 September 2013 Ogos 2013 Julai 2013 Jun 2013 Mei 2013 April 2013 Mac 2013 Februari 2013 Januari 2013 Disember 2012 November 2012 Oktober 2012 September 2012 Ogos 2012 Julai 2012 Jun 2012 Mei 2012 April 2012 Mac 2012 Februari 2012 Januari 2012 Disember 2011 November 2011 Oktober 2011 September 2011 Ogos 2011 Julai 2011 Jun 2011 Mei 2011 April 2011 Mac 2011 Februari 2011 Januari 2011 Disember 2010 November 2010 Oktober 2010 September 2010 Ogos 2010 Julai 2010 Jun 2010 Mei 2010 April 2010 Mac 2010 Februari 2010 Januari 2010 Disember 2009 November 2009 Oktober 2009 September 2009 Ogos 2009 Julai 2009 Jun 2009 Mei 2009 April 2009 Mac 2009 Februari 2009 Januari 2009 Disember 2008 November 2008 Oktober 2008 September 2008 Ogos 2008 Julai 2008 Jun 2008 Mei 2008
Web & Blog Pilihan
Pusat Kefahaman Islam AKI
Pusat Pembangunan Pondok Berhad
Ijtimak Pondok SeMalaysia pada 1 Oktober 2022 ini aki2004.wordpress.com/2022/09/21/ijt… 4 days ago
Berhelah halalkan yang haram adalah dosa atas dosa aki2004.wordpress.com/2022/09/16/ber… 1 week ago
Rakyat lapar, Sayyidina Umar turut merasainya aki2004.wordpress.com/2022/09/14/rak… 1 week ago
Kefahaman agama bukan boleh diperoleh dari ‘hearsay’ aki2004.wordpress.com/2022/09/12/kef… 1 week ago
Kita ibarat dipisah oleh Dinding cermin aki2004.wordpress.com/2022/09/10/kit… 2 weeks ago
Khutbah Jumaat : Sofar DiRai Syariat DiHayati Umat DiBerkati
65. IKTIBAR PEPERANGAN MAZAR 12 HIJRAH
Yahudi DiPuja Umat Merana
Ijtimak Pondok SeMalaysia pada 1 Oktober 2022 ini
Derma untuk resit pengurangan cukai
Subscribe to Blog via Email
Enter your email address to subscribe to this blog and receive notifications of new posts by email.
Join 59,727 other followers
Pusat Kefahaman Islam AKI · Aktiviti Motivasi dan Pembinaan Insan
Pusat Kefahaman Islam AKI
Join 59,727 other followers
Already have a WordPress.com account? Log in now.
Pusat Kefahaman Islam AKI